Diari Oficial de la Generalitat Valenciana


Sumari del DOGV 7296, del 16-06-2014 (2014/5494)

ACORD de 6 de juny de 2014, del Consell, pel qual autoritza generar crèdits per transferències finalistes no previstos per al programa I3, en el pressupost de la Conselleria d'Educació, Cultura i Esport, per un import de 130.000 euros. Expedient número 09.011/14-045.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7296

Data del DOGV
:   16-06-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/5494


Data del document
:   06-06-2014

Organisme emissor
:   Conselleria d'Hisenda i Administració Pública

Tipus de document
:   Acord

Descriptors 

:   * Conselleria d'Hisenda i Administració Pública

ACORD de 6 de juny de 2014, del Consell, pel qual autoritza generar crèdits per transferències finalistes no previstos per al programa I3, en el pressupost de la Conselleria d'Educació, Cultura i Esport, per un import de 130.000 euros. Expedient número 09.011/14-045. [2014/5494]  
El Consell, en la reunió del dia 6 de juny de 2014, va adoptar l'acord següent:  
El Programa d'Incentivació de la Incorporació i Intensificació de l'Activitat Investigadora (Programa I3) es desenrotlla per mitjà de la formalització de protocols generals de col·laboració entre el Ministeri d'Educació i Ciència i les comunitats autònomes, per períodes quadriennals que, al seu torn, es concreten en convenis específics anuals. El conveni específic per a 2012 subscrit entre la Generalitat i el Ministeri d'Economia i Competitivitat el 27 de desembre de 2013, en desplegament del Protocol General firmat el 10 de desembre de 2008, establix la col·laboració financera d'ambdós administracions amb una aportació màxima del Ministeri de 130.000 euros, import que correspon al finançament d'un lloc de treball per un període de tres anys, equivalent al dels professors d'universitat.  
La Conselleria d'Educació, Cultura i Esports proposa generar crèdits per l'aportació indicada i destinar-la a incrementar la dotació de la línia nominativa T6901 de l'annex de transferències de capital del Programa 542.50, Investigació, Desenrotllament Tecnològic i Innovació, ja habilitada en este exercici amb 585.000 euros i la distribució de la qual entre les universitats i centres públics d'investigació està determinada pels llocs de treball de professors investigadors que hagen estabilitzat laboralment, segons els criteris previstos en el programa, i en funció del nombre de contractes i nomenaments.  
A este efecte, i en virtut del que disposen els articles 18 i 19 de la Llei 6/2013, de 26 de desembre, de Pressupostos de la Generalitat per a l'Exercici 2014, a proposta del conseller d'Hisenda i Administració Pública, el Consell  
  
ACORDA  
  
Primer  
S'autoritza un augment en el pressupost d'ingressos en l'aplicació 701.01, «Transferències de capital de l'Administració de l'Estat. Subvencions finalistes. Àrea d'educació i investigació», per un import de 130.000 euros.  
  
Segon  
S'autoritza generar un crèdit en l'aplicació 96.28.27.896.44.9 per un import de 130.000 euros.  
  
Tercer  
S'autoritza incrementar la dotació de la línia T6901, «Programa d'incentivació de la incorporació i intensificació de l'activitat investigadora» (Programa I3) en 130.000 euros, i modificar la distribució entre els seus beneficiaris segons el detall següent:  
  
Beneficiaris Import actual Augment Import modificat  
Universitat d'Alacant 217.222,23 0 217.222,23  
Universitat Jaume I de Castelló 70.694,44 0 70.694,44  
Universitat de València - Estudi General 0 635.414 498.000  
Fundació Centre d'Investigació Príncep Felip 78.888,89 0 78.888,89  
Fundació General de la Universitat de València 143.333,33 0 143.333,33  
Fundació Investigació Hospital Clínic de València 74.861,11 0 74.861,11  
Total 816.992 516.429 118.688  
  
  
  
València, 6 de juny de 2014  
  
El vicepresident i secretari del Consell,  
JOSÉ CÍSCAR BOLUFER